નવી દિલ્હી: બીજેપીના રાષ્ટ્રીય ઉપાધ્યક્ષ અને સાંસદ ઓમ માથુરે સોમવારે કહ્યું કે જો બીજેપી 2019નો લોકસભા ચૂંટણી જીતી જશે તો આખા દેશમાં રાષ્ટ્રીય નાગરિકત્વ રજિસ્ટર (એનઆરસી) લાગુ કરવામાં આવશે. બીજી બાજુ ઉત્તરપ્રદેશના મુખ્યમંત્રી યોગી આદિત્યનાથે રવિવારે મેરઠમાં કહ્યું કે જો જરૂર જણાશે તો એનઆરસીને ઉત્તરપ્રદેશમાં પણ લાગુ કરીશું. દેશ એકપણ ઘૂસણખોરનો સ્વીકાર નહીં કરે. એનઆરસી મુદ્દે આ નિવેદન વડાપ્રધાનની સોમવારની એ ટિપ્પણી પછી આવ્યા જેમાં તેમણે કહ્યું હતું કે હું આશ્વાસન આપું છું કે ભારતના કોઇપણ નાગરિકને દેશ નહીં છોડવો પડે. એનઆરસીમાં નક્કી પ્રક્રિયા પ્રમાણે તમામને પૂરતી તક આપવામાં આવશે.